Official Formula 1 Racingin aloitusvalikossa voit valita nuolinäppäimillä ja Enter-näppäimellä Controls-, System- ja Options-asetukset.
    Controls-asetuksissa valitaan joko joystick tai näppäimistö sekä pelin ohjausnäppäimet. Pelin oletusasetuksissa autoa ohjataan nuolinäppäimillä. Kaasupoljin ja jarru sijaitsevat myös nuolinäppäimissä. Suuremmalle vaihteelle vaihdetaan Vaihto-näppämellä ja pienemmälle Ctrl-näppäimellä.
    Järjestelmä näyttää tietokoneesi perustiedot, joita ei voi muuttaa.
    Options-asetuksissa voit muokata pelin graafisia asetuksia ja säätää äänenvoimakkuutta. Kaikista valikoista poistutaan Esc-näppäimellä.
    Voit myös hypätä näiden asetusten yli ja napsauttaa OK, niin pääset eteenpäin. Seuraavan valikon vaihtoehdot ovat seuraavat Parameters ja Team. Team-kohdasta valitaan se formula 1 -talli, jonka tiimissä halutaan ajaa. Jokaisella tallilla on omat ajokkinsa. Parameters on mielenkiintoisempi valikko, jossa voit säätää pelin todentuntuisuutta. Valitse alussa Behaviour-kohdassa Arcade, niin voit opetella rauhassa pelin hallintaa. Voit myös muuttaa vaikeusastetta, sääolosuhteita jne. Vahvista valinnat napsauttamalla OK-painiketta. 
    Ennen kuin voit istahtaa formulan ohjaamoon, sinun on valittava Driving aids -valikossa haluatko käyttää automaattivaihdetta ja muita aputoimintoja. Mitä useampia apuvälineitä valitset, sitä helpompi ja näppärämpi autoa on ajaa. Edelliseen valikkoon palataan Esc-näppäimellä. Valitse nyt Race, niin kilpa voi alkaa. Pelin henki on "antaa palaa ja maaliin ensimmäisenä".
    Pelistä voi poistua kesken kilvan Esc-näppäimellä ja valitsemalla seuraavassa valikossa Quit. Tämän jälkeen sinun on vielä painettava Esc kahdesti ja sinetöitävä valinnat napsauttamalla vielä Yes-painiketta.